CELEX: 62012CA0064
Language: hr
Date: 2013-09-12 00:00:00
Title: Predmet C-64/12: Presuda Suda (treće vijeće) od 12. rujna 2013. (zahtjev za prethodnu odluku koji je uputio Hoge Raad der Nederlanden — Nizozemska) — Anton Schlecker, koji posluje pod tvrtkom „Firma Anton Schlecker” protiv Melitte Josefe Boedeker (Rimska konvencija o pravu koje se primjenjuje na ugovorne obveze — Ugovor o radu — Članak 6. stavak 2. — Pravo koje se primjenjuje u nedostatku izbora — Pravo države u kojoj radnik „obično obavlja svoj posao” — Ugovor uže povezan s drugom državom)

9.11.2013   
            
            
               HR
            
            
               Službeni list Europske unije
            
            
               C 325/6
            
         Presuda Suda (treće vijeće) od 12. rujna 2013. (zahtjev za prethodnu odluku koji je uputio Hoge Raad der Nederlanden — Nizozemska) — Anton Schlecker, koji posluje pod tvrtkom „Firma Anton Schlecker” protiv Melitte Josefe Boedeker
   (Predmet C-64/12) (1)
   
   (Rimska konvencija o pravu koje se primjenjuje na ugovorne obveze - Ugovor o radu - Članak 6. stavak 2. - Pravo koje se primjenjuje u nedostatku izbora - Pravo države u kojoj radnik „obično obavlja svoj posao” - Ugovor uže povezan s drugom državom)
   2013/C 325/09
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke u glavnom postupku
   
   
      Tužitelj: Anton Schlecker, koji posluje pod tvrtkom „Firma Anton Schlecker”
   
      Tuženik: Melitta Josefa Boedeker
   
      Predmet
   
   Zahtjev za prethodnu odluku — Hoge Raad der Nederlanden — Tumačenje članka 6. stavka 2. Konvencije o pravu koje se primjenjuje na ugovorne obveze, otvorene za potpisivanje u Rimu 19. lipnja 1980. (SL 1980, L 266, str.1.) — Pravo koje se primjenjuje u nedostatku izbora — Ugovor o radu — Pravo države uobičajenog obavljanja poslova — Radnik koji je bez prekida i kroz duže vremensko razdoblje obavljao posao u državi članici — Ugovor o radu koji je, s obzirom na okolnosti u cjelini, u vrlo uskoj vezi s drugom državom članicom
   
      Izreka
   
   Članak 6. stavak 2. Konvencije o pravu koje se primjenjuje na ugovorne obveze, otvorene za potpisivanje u Rimu 19. lipnja 1980., treba tumačiti na način da čak i pod pretpostavkom da radnik obavlja posao koji čini predmet ugovora o radu ne samo obično nego i kroz duže vremensko razdoblje i bez prekida u istoj državi, nacionalni sud može, primjenjujući zadnji dio rečenice navedene odredbe, isključiti primjenu prava države uobičajenog obavljanja poslova kad iz okolnosti u cjelini proizlazi da postoji uža veza između navedenog ugovora i druge države.
   
      (1)  SL C 126, 28.4.2012.